user
Nkhosa yotayika ndi ndalama yotayika
assistant
Yesu adaŵaphera fanizo ili, adati, —Ndani mwa inu ali ndi nkhosa 100, imodzi itatayikapo, sangasiye nkhosa zina zonse 99 zija ku busa, nkukafunafuna yotayikayo mpaka ataipeza?

Ndipo ataipeza, amaisenza pamapewa pake mokondwa.

Pofika kwao, amasonkhanitsa abwenzi ake ndi anzake oyandikana nawo, naŵauza kuti, “Mukondwere nane pamodzi, chifukwa
ndaipeza nkhosa yanga idaatayika ija.”

Yesu adapitiriza mau kuti — Ndithu ndikunenetsa kuti momwemonso Kumwamba kudzakhala chimwemwe chifukwa cha munthu mmodzi wochimwa amene watembenuka mtima, kuposa anthu olungama 99 amene alibe chifukwa chotembenukira mtima.

Mwinanso mai amakhala ndi tindalama khumi, kamodzi nkutayika.

Kodi suja amayatsa nyale nasesasesa m’nyumba nkufunafuna mosamala mpaka atakapeza?

Yesu popitiriza mau adati, —Ndikunenetsa kuti ndi m’menenso angelo a Mulungu amakondwerera munthu mmodzi
wochimwa amene watembenuka mtima.